b'\n_START_ARTICLE_\nMalinois\n_START_SECTION_\nIzgled\n_START_PARAGRAPH_\nKot vsi Belgijski ov\xc4\x8darji je Malinois srednje velike postave. Trup je nekoliko pravokotne oblike. Zna\xc4\x8dilna so pokon\xc4\x8dna trikotna u\xc5\xa1esa. _NEWLINE_Njihova kratka dlaka variira od svetlo be\xc5\xbe do barve mahagonija (izjemaoma so lahko tudi \xc4\x8drni). Za \xc4\x8distokrvno pasmo velja, da osnovna barva lahko niha med _NEWLINE_oker in rjavo\xc4\x8drno. Imajo \xc4\x8drn gobec in u\xc5\xa1esa (lahko tudi celotno "masko"), \xc4\x8drne tace in konec repa. Na trebuhu imajo obi\xc4\x8dajno belo liso, ki pri \xc4\x8distokrvni pasmi ne sme segati do za\xc4\x8detka vratu. V nekaterih primerih je dovoljeno tudi, da so konice \xc5\xa1ap bele._NEWLINE_Ostale podvrste Belgijskega ov\xc4\x8darja se med seboj razlikujejo po barvi in tipu dlake. Tervuen je enake barve kot Malinois, le da ima dalj\xc5\xa1o dlako. Laekenois je svetlej\xc5\xa1e rjave barve, s srednje dolgo kodrasto dlako in brez \xc4\x8drnih u\xc5\xa1es in "maske". Dolgo \xc4\x8drno dlako pa ima Groenendael.\n_START_SECTION_\nVelikost\n_START_PARAGRAPH_\nSamci so veliki od 61-70cm, samice od 56-61cm. Vi\xc5\xa1ina se meri pri ple\xc4\x8dih. Tipi\xc4\x8dna normalna te\xc5\xbea za samce je med 29 in 34 kilogrami. Za samice med 25 in 30 kilogrami.\n_START_SECTION_\nZna\xc4\x8daj\n_START_PARAGRAPH_\nDobro vzogej in treniran pes je po navadi zelo aktiven, inteligenten, dru\xc5\xbeaben, za\xc5\xa1\xc4\x8ditni\xc5\xa1ki, pozoren in delaven. Belgijski ov\xc4\x8darji spadajo med najbolj aktivne pse z veliko energije. To se izra\xc5\xbea vse od mladi\xc4\x8dka pa do starosti treh let, lahko tudi dlje. Zna\xc4\x8dilen je ov\xc4\x8darski nagon in nagon plenilca. _NEWLINE_So pretirano \xc5\xbeivahni in igrivi, \xc5\xa1e posebej v zgodnjih letih. \xc4\x8ce jim ne nudimo dovolj aktivnosti ali nalog, lahko pride do ne\xc5\xbeeljenega obna\xc5\xa1anja, postanejo \xc5\xbeiv\xc4\x8dni, v nekaterih primerih tudi destruktivni. To je \xc5\xa1e posebej pogosto pri neizku\xc5\xa1enih lastnikih, ki niso dovolj dobro seznanjeni s potrebami pasme._NEWLINE_So mo\xc4\x8dni psi, ki potrebujejo konstanten trening ubogljivosti in u\xc5\xbeivajo v novih izzivih in u\xc4\x8denju. Znani so po tem, da se hitro in brez te\xc5\xbeav u\xc4\x8dijo, saj jih \xc5\xbeene mo\xc4\x8dna \xc5\xbeelja po nagradi.\n_START_SECTION_\nSlu\xc5\xbebeni pes\n_START_PARAGRAPH_\nV Belgiji, Nem\xc4\x8diji, Nizozemski in drugih evropskih dr\xc5\xbeavah, pa tudi v Ameriki, Canadi, Avstraliji, Kitajski je Malinois \xc5\xa1olan predvsem za izvajanje osebnega varovanja, odkrivanje eksploziva in droge, policijskih nalog, iskanj. _NEWLINE_V Ameriki in Australiji jih uporabljajo skupaj s pasmama kot sta Nizozemski in Nem\xc5\xa1ki ov\xc4\x8dar. _NEWLINE_Uporabljajo ga tudi v Izraelu zaradi primerne velikosti. Saj ga lahko vodnik ob potrebi tudi dvigne, \xc5\xa1e vseeno pa je dovolj mo\xc4\x8dan da napade nasprotnike. Kratka in svetla dlaka pa pripomore da je pes bolj odporen na vro\xc4\x8dino in jo la\xc5\xbeje prena\xc5\xa1a._NEWLINE_Malinois je bil izbran tudi za varovanje ameri\xc5\xa1kega predsednika in bele hi\xc5\xa1e s strani tajne slu\xc5\xbebe. _NEWLINE_Indijska nacionalna varnostna garda (National Security Guard - NSG) je tudi vklju\xc4\x8dila Belgijse ov\xc4\x8darje med svoje K-9 enote._NEWLINE_Enote ameri\xc5\xa1kih SEALs-ov so uporabili Belgijskega ov\xc4\x8darja z imenom "Cairo" v operaciji "Neptune Spear" v kateri je bil ubit Osama Bin Laden. Ameri\xc5\xa1ka vojska se pri veliko nalogah zana\xc5\xa1a na to pasmo. Kot primer so psi opremljeni z video kamerami, ki omogo\xc4\x8dajo pregled nevarnega sovra\xc5\xbenega obmo\xc4\x8dja, preden se nanj odpravijo vojaki._NEWLINE_Psi v enotah SEALs-ov se uporabljajo tudi pri skokih s padalom, pri \xc4\x8demer se lahko psa spusi samega (v primeru, da se skok izvaja v vodo) ali skupaj z vodnikom. V letu 2010 sta vodnik in njegov pes Cara postavila svetovni rekord z vi\xc5\xa1ine skoka s padalom. Sko\xc4\x8dila sta z vi\xc5\xa1ine skoraj 9,000 metrovm, kar je normalna vi\xc5\xa1ina za \xc4\x8dezoceanski let potni\xc5\xa1kega letala._NEWLINE_Tako pes kot tudi vodnik sta bila opremljena s kisikovimi maskami in posebno za\xc5\xa1\xc4\x8ditno obleko.\n_START_SECTION_\nAktivnosti\n_START_PARAGRAPH_\nMalinoisi tekmujejo v agility (spretnosti), flyball (premagovanje ovir), nadzorom ovac, ubogljivosti, razstavah, sledenju. Je ena najpopularnej\xc5\xa1ih pasm za za\xc5\xa1\xc4\x8dito (Schutzhund).'